William John Macquorn Rankine

William John Macquorn Rankine (* 5. júl 1820, Edinburgh, Spojené kráľovstvo – † 24. december 1872, Glasgow) bol škótsky fyzik, matematik a inžinier. 

Spolu s  Rudolfom Clausiusom a Williamom Thomsonom (lord Kelvin) je považovaný za zakladateľa termodynamiky. Vypracoval komplexnú teóriu parného stroja a všeobecne všetkých tepelných motorov. Jeho manuály v oblasti vedy a techniky sa používali dlhé desaťročia po ich zverejnení v 50. a 60. rokoch 19. storočia. Publikoval niekoľko sto prác, venoval sa vede a technike, jeho záujmy ale v mladosti zahŕňali aj botaniku, hudobnú teóriu a teóriu čísel, v zrelom veku väčšinu hlavných odborov vedy, matematiky a techniky. Bol nadšeným amatérskym spevákom, klaviristom a violončelistom, skladal si vlastné humorné piesne.

Pozri aj 
 stupeň Rankina
 rankinov cyklus

Externé odkazy
 Biografia

Zdroj 

Škótski fyzici
Škótski matematici
Osobnosti z Edinburghu